burgasdotpro/wikipedia huggingface dataset:
Sparti

Sparti (gr., Σπάρτη - "Sparti") je mesto v kraji Lakónia na Peloponéze. Staroveká Sparta bola známa ako silný grécky štát, moderná Sparta bola založená v 19. storočí blízko starovekej lokality, z ktorej sa však skoro nič nezachovalo. Žije tu okolo 18 000 obyvateľov. Je to hlavné mesto kraja Lakónia (Lakedemonía).
V okolí Sparti sa pestujú hlavne olivy a citrusy. V meste môžeme navštíviť archeologické múzeum, Akropolu, staroveké divadlo, chrám bohyne Atény, hrob kráľa Leonida a kostol sv. Nikóna z 10 storočia. Starosta mesta je Sarándos Antonákos.
Starovek.
Územie Sparty obývali od 15 stor. pred Kr. grécke kmene Achájcov a Sparta bolo jedno z najdôležitejších miest mykénskeho obdobiaspolu s Mykénami, Tirynsom a Aténami. Okolo 1100 pred Kr. sem však prišiel bojovný grécky kmeň Dórov, ktorí si podmanili pôvodné achájske obyvateľstvo a založili slávny staroveký štát Sparta, v ktorom boli utláčaní Achájci, teda Helóti a Perioikovia. Sparťania sa veľmi odlišovali od ostatných Grékov, čo sa týka usporiadania štátu a krutým zaobchádzaním. Mestu vládli dvaja králi (basileis), gerúzia, efori a apella. Za spartského zákonodarcu je považovaný Lykurgos. Sparťania vyhrali v peloponézskej vojne nad Aténčanmi, neskôr však boli porazení Tébami a Macedóniou. Od roku 146 pred Kr. Grécko pripadlo Rímu, no Sparta si určitú autonómiu uchovala. Počas rímskeho obdobia sa však postupne autonómia vytratila a Achájci aj Sparťania sa navzájom pomiešali. V 3. stor. Spartu dobyli Góti, v 4. stor. Vizigóti a v 5. stor. Huni. Podľa niektorých informácií však Sparťania dokázali Gótov odohnať, hoci už žiadna skutočná spartská armáda neexistovala. V tomto období už mnohí Sparťania boli kresťania.
Byzantské obdobie.
Sparta sa dokázala z útokov spamätať a existovala až do 7. stor., kedy na západný Peloponéz vtrhli Slovania, tí sa usadili neďaleko od Sparty v pohorí Taugetos a odtiaľto ovládali Grékov. Mnohí obyvatelia Lakónie, teda aj Sparty odišli, niektorí odišli na Sicíliu, iní na peloponézsky polostrov Mani, iní do mesta Monemvasia, ďalší do Tsakónie, teda na východný Peloponéz a tu si uchovali svoje dórske zvyky aj dialekt dodnes. Gréci z Mani sú známi ako výborní bojovníci. V 9. stor bola moc Slovanov definitívne zničená Byzanciou a na posilnenie miestneho gréckeho obyvateľstva bolo do Lakónie privedené grécke obyvateľstvo z južnej Itálie, Sicílie a Anatólie. Byzantská vláda na troskách Sparty vytvorila mesto Lakedemonía, podľa kraja Lakónia, ktorý sa tiež nazýval Lakedemonía. V tomto meste okrem Grékov žili aj Židia a Arméni. Mesto bolo dôležitým centrom Peloponézu a sídlo patriarchu. V 10 storočí tu pôsobil svätý Nikón. V 13. stor. mesto ovládli Benátčania. Benátski kupci sa tiež usadili v meste a neskôr sa s Grékmi pomiešali. V roku 1263 sa však obyvatelia presťahovali z Lakedemonie do nového mesta, do blízkej Mystry, ktorá sa stala dôležitým centrom. Mystru v 15. stor. dobyli Turci.
Moderné obdobie.
V roku 1834, teda tesne po oslobodení Grécka od Turkov, grécky kráľ Otho postavil nové mesto, Sparti, na mieste starovekej lokality a stredovekej Lakedemonie. Boli sem presídlení obyvatelia z neďalekej Mytstri, pretože pochádzali zo Sparty.
Falcon Entertainment

Falcon Entertainment alebo Falcon Studios, skrátene Falcon je americký podnik zaoberajúci sa produkciou homosexuálnych pornofilmov zo sídlom v San Franciscu. Založil ho Chuck Holmes v roku 1971. Predsedajúcim firmy je momentálne Todd Montgomery. Falcon pod viacerými značkami nakrútil viac ako 400 homosexuálnych pornofilmov.Najznámejšie značky sú napríklad "Falcon Studios", "Jocks Studios", "Mustang Studios" alebo "Falcon International Collection".
Režiséri.
Viacerí dnes známi režiséri a vlastníci konkurenčných produkčných spoločností pracovali v začiatočnej fáze ako režiséri vo Falcon Entertainment. Sú to napríklad:
Zoznam piesní Karla Zicha

Toto je zoznam písní, ktorého interpretom je spevák a skladateľ Karel Zich.
Zoznam.
poz.: Názov piesne (pôvodný názov prevzatej piesne) - duet - (autor hudby/autor textu piesne)
Citroën Xsara

Citroën Xsara je automobil nižšej strednej triedy, ktorý vyrábala francúzska automobilka Citroën v rokoch 1997 až 2006. Vyrábala sa ako päťdverový hatchback, päťdverové kombi a trojdverové kupé. Bola lacnejším a dostupnejším modelom popri modeli Citroën Xantia. Neskôr popri modeli Citroën C5 s ktorým zdieľala niektoré komponenty výbavy. Do roku 2004 bolo vyrobených 1 317 434 kusov, výroba pokračovala ďalej v Čínskej divízií DPCA (Dongfeng Peugeot Citroën Automobiles).
Popis.
Vychádza z koncernovej platformy svojho predchodcu Citroënu ZX a Peugeotu 306, vrátane elektrickej sústavy a motorizácie. Kombi pod označením break sa v predaji objavilo v roku 1998. V roku 2000 prešiel automobil prvým faceliftom a modernizáciou ktorá zmenila dizajn exteriéru a pribudli nové motorizácie. Faceliftom prešli tiež verzie Coupé. Druhý facelift priniesol 2003 malú úpravu exteriéru, zmenili sa nárazníky a pribudli otvory pre hmlové svetlomety. Novinkou bolo použitie multiplexnej siete podobne ako pri modeli C5. Xsara tak mala k dispozícií pokročilejšiu diagnostiku, väčšie možnosti programovania, palubný počítač z modelu C5 a mnoho iného. O rok neskôr začala výroba modelu C4, ale výroba Xsary bežala súbežne tri roky.
Bezpečnosť.
Ochrana posádky : 
Ochrana chodcov: (z 4 možných)
Šport.
Citroën sa po úspechoch s modelom BX 4x4 Turbo a Xantia 4x4 Turbo v šampionáte rallycross, a po úspechoch modelu ZX v Dakar rallye rozhodol použiť automobil rovnakého segmentu s konvenčným pružením v šampionáte World Rally Championship (WRC) miesto rallye Dakar. Sebastian Loeb získal s Xsarou WRC 3 tituly majstra sveta. Xsary WRC boli do šampionátu oficiálne nasadené až v roku 2003, ale už od roku 2001 ich automobilka príležitostne nasadzovala v rámci testovania. Okrem špecifikácie WRC sa na tratiach objavila i slabšia Xsara Kit-Car. Nahradila ju modernejšia a úspešná C4 WRC.
Xsara WRC.
Xsaru WRC poháňal zážihový štvorvalec s objemom 1998 cm3 preplňovaný turbodúchadlom Garett. Ten dosahuje výkonu 300 k. Prevodovka je šesťstupňová sekvenčná Xtrac. Automobil používa pneumatiky Michelin. Homologovaný bol v marci 2001 a prvýkrát sa objavil v rámci testovania v roku 2000 na Rally Lyon.
Motorizácie.
Xsara II.a III. (2000-2006).
Motorizácia SD je vznetový motor s nízkotlakým preplňovaním.
Citroën ZX

Citroën ZX je automobil nižšej strednej triedy, francúzskej automobilky Citroën. Vyrábal sa od 16. marca 1991 až do roku 1998. Vyrábal sa v prevedení ako troj- alebo päťdverový hatchback. Model bol úspešný a celkovo sa vyrobilo 2 130 600 kusov. V roku 1994 prešiel faceliftom a na trh pribudla 5-dverová verzia Break (kombi). Výroba pokračovala v Číne až do roku 2012.
Popis.
Nahradil model Citroën GS až po piatich rokoch. Vyrábal sa popri modeli BX neskôr popri modeli Xantia. Jeho platforma je zhodná s Peugeotom 306. Zdieľal overené motorizácie z úspešného modelu BX a menšie motorizácie z modelu AX.
Facelift.
Po facelifte v roku 1994 bola zvýšená bezpečnosť pridaním airbagu neskôr aj airbagu spolujazdca. V roku 1997 ho nahradil model Citroën Xsara, ale jeho výroba trvala do roku 1998. Citroën ZX sa však ďalej vyrábal v Číne pre ázijský trh, pod názvom Citroën Fukang. V Číne prešiel faceliftom a vyrábal sa neskôr pod názvom Citroën C-Elysée.
Výbava.
Úrovne výbavy:
Podľa úrovne výbavy mal Citroën ZX - ABS (okrem 1.1i), klávesnicový imobilizér, delené a vyhrievané sedadlá, zadný stierač, hmlové svetlomety, strešné okno (elektrické ovládanie), hliníkové disky, airbag, klimatizáciu, audio systém Clarion 2022, elektrické okná, elektrické zrkadlá, centrálne zamykanie na diaľkové ovládanie, alarm a posilovač riadenia.
Podvozok.
ZX, podobne ako jeho platformový brat Peugeot 306, využíval zadnú nápravu so skrutnými tyčami. Zadná náprava sa tak v zákrutách natáčala podobne ako modernejšie viacprvkové nápravy. Zvyšovalo to komfort a stabilitu na ceste. Rovnaká náprava sa použila aj v nástupcovi v modele Xsara. Predné zavesenie bolo klasické typu McPherson.
Motory.
1991-1994
Zážihové
Vznetové
1994-1998
Zážihové
Vznetové
Šport.
Prvou pretekárskou verziou bol ZX Kit Car pre šampionát rallycross. Zvíťazil v roku 1992 na európskom pohári v 1. divízií, jazdil na ňom švédsky pilot Kenneth Hansen. Pre ZX však podla Citroënu nebolo v rallycrosse miesto, úspechy tam získaval vynovený BX 4x4 Turbo a neskôr Xantia 4x4 Turbo s pilotom J. P. Paillerom. Bola rozhodnuté že ZX bude pretekať v Dakar Rally. Vznikla tak prvá verzia ZX Rallye Raid (žltý). Ari Vatanen opustil víťaznú dakar verziu Pegueot 405 a presedlal na koncernová ZX. V roku 1991 vyhral so ZXom Paris-Tripoli-Dakar rally. V rokoch 92 a 93 sa ZX držal tesne za Mistubishi Pajero. Zvíťazila až novšia verzia ZX Rally Raid (červený). S pilotom Pierre Lartique tak zvíťazil na Dakar rally v rokoch 1994, 1995, 1996. ZX RR predstavil koncepciu dakar automobilu ktorá sa používa dodnes (VW Touareg Dakar).
Annise Parkerová

Annise Parkerová (; * 17. máj 1956, Houston, Texas, USA) je americká politička a bývalá starostka mesta Houston. Je taktiež známa ako otvorená lesbička. Houston sa stal prvým z veľkých miest v Spojených štátoch, na ktorého radnici zasadnla lesbička. Parkerová získala 53 percent hlasov. Je demokratka a bola kontrolórkou mesta.
Peugeot 206

Peugeot 206 je osobný malý automobil francúzskeho výrobcu automobilov Peugeot. Vyrába sa od roku 1998 v prevedení hatchback 3 a 5 - dverí. Neskôr prišlo kombi s označením SW a sedan, ktorý sa, ale na Slovensku nepredával. Aj keď v roku 2006 bola spustená výroba nástupcu – typu 207, spoločnosť Peugeot zamýšľa s výrobou 206 pokračovať až do roku 2010 pod označením 206+. Predchodca Peugeotu 206 bol Peugeot 205.
Motory.
Zážihové
Vznetové
V športe.
V kategórii JWRC súťažili vozy Peugeot 206 S 1600.
206 WRC.
Od roku 1999 do roku 2003 vozy Peugeot 206 WRC reprezentovali automobilku v majstrovstvách sveta automobilových súťaží. Kvalitní jazdci (napr. Marcus Grönholm, Richard Burns) s nimi získali mnoho víťazstiev. Od roku 2001 patril k hlavným sponzorom továrenského tímu ropný gigant Total. Model 206 WRC poháňa štvorvalec s objemom 1 997 cm3 s rozvodom DOHC. Voz má šesťstupňovú sekvenčnú prevodovku. Automobil jazdí na pneumatikách Michelin. Vonkajšie rozmery automobilu, konkrétne dĺžka, museli byť upravené tak, aby voz spĺňal minimálne normy súťaže. Prvýkrát bol homologizovaný 1. mája 1999 a v rovnakom roku bol prvýkrát nasadený do súťaže Tour de Corse - Rally de France.
Peugeot 205

Peugeot 205 je malý osobný automobil, ktorý v rokoch 1983 až 1997 vyrábala francúzska automobilka Peugeot. Celkom bolo vyrobených 5,3 miliónov vozov vo verziách troj- alebo pätdverový hatchback alebo dvojdverový kabriolet. Jeho predchodcom bol Peugeot 104 a jeho nástupcom Peugeot 206. Model bol úspešný aj v rally a získal tiež titul Auto osemdesiatych rokov od časopisu Car Magazine. 
História.
Vďaka typu 205 mala automobilka preniknúť do segmentu malých áut. Pôvodne preberal motory od svojho predchodcu. V roku 1994 sa objavila verzia 205D Turbo. Tú poháňal preplňovaný motor. Už po roku ale bola zastavená výroba a tento typ bol nahradený modelom GTI. Model 205 nikdy neprešiel faceliftom. Obmieňané boli iba drobné časti alebo vzhľad interiéru. Výroba bola zastavená až po nástupe typu 206. Dizajn kabrioletu navrhol Pininfarina.
205 GTI.
Pri športovej verzii boli na výber pohonné jednotky s objemami 1,6 (77,83 kW) a 1,9 l (75,88,94 kW). Vo výbave boli športové sedadlá, kotúčové brzdy na všetkých kolesách, ktoré boli štrnásť- alebo pätnásťpalcové z ľahkých zliatin. Niekoľko modelov GTI sa objavilo aj s karosériou kabriolet. V rámci série GTI sa objavilo niekoľko špeciálnych edícií slúžiacich ako homologačné série pre rally.
205 Rally.
Ďalšie športové verzie sa vyrábali v rokoch 1989 až 1992. Výroba prebiehala v spolupráci s Peugeot-Talbot sport. Hlavný dôraz bol kladený na čo najmenšiu hmotnosť vozu, ktorá bola nakoniec iba 794 kg. Bolo vyrobených okolo 30 000 vozov, ktoré sa predávali len vo Francúzku, Belgicku, Holandsku a Španielsku.U rally verzie boli na výber pohonné jednotky o objemoch 1,3 (72 kW) a 1,9 l (75 kW).
205 Turbo 16.
Špeciál postavený pre preteky v skupine B. Pre homologizáciu musela byť postavená dvestokusová séria. Motor bol umiestnený za prednými sedadlami a vozidlo malo pohon všetkých kolies. T bolo označenie pre turbodúchadlo a číslica 16 znamenala šesťnásťventilový motor. Tím pod vedením Jeana Todta získal v rokoch 1985 a 1986 pohár konštruktérov a tituly majstra sveta jazdcov získali piloti Timo Salonen a Juha Kankkunen.
Peugeot 605

Peugeot 605 bol nástupcom najúspešnejšieho modelu 604 a predchodca súčasného modelu 607. Ide o voz vyššej strednej triedy francúzskej automobilky Peugeot, vyrábaný medzi rokmi 1989 a 1999.
Peugeot 605 mal mnoho spoločných dielov s vozom Citroën XM (motor, prevodovka, a pod.), ale stál oproti XM na bežnom podvozku. Spolu s modelom Peugeot 405 mal na trhu nahradiť populárnu Peugeot 505. Peugeot 605 sa vyznačoval vysokou úrovňou výbavy, luxusným interiérom, hladkou jazdou a mimoriadne presným ovládaním vozu, ale mimo Francúzska mal problém konkurovať, lebo mu bol vyčítaný príliš podobný vzhľad ako mal menší a lacnejší Peugeot 405 a na vyššiu triedu príliš nevýrazný vzhľad interiéru. Rovnako ako Citroën XM mal Peugeot 605 zo začiatku problém s kvalitou prevedenia, a to hlavne elektroinštaláciou, ktorá vozu vážne poškodila povesť. Tieto problémy Citroën i Peugeot odstránili až po 3 rokoch. Vozy Citroën XM a 605 sa dočkali ľahkého faceliftuv roku 1994, ale konkurencia bola aj tak silnejšia a Peugeot 605 nebol nikdy dostatočne úspešný.
Automobily postavené po roku 1992 majú všeobecne dobrú kvalitu spracovania a kvôli horšej povesti je ich cena veľmi nízka. Nástupca 605, Peugeot 607, šiel do výroby koncom roku 1999 a bol mierne úspešnejší na domácich i vývozných trhoch.
Dostupné motory.
Peugeot ponúkal v priebehu výroby niekoľko motorov, z nich najčastejšie boli tieto:
Zážihové
Vznetové
Motory boli veľmi spoľahlivé. Najspoľahlivejšími boli benzínový 2.0i a naftový 2.1 D12.
Rayveness

Rayveness, vlastným menom Karen M. Swaim (* 19. jún 1972, Jamestown, Severná Karolína, USA) je americká pornoherečka. 
Životopis.
Rayveness vyrastala vo kvakerskej viere a vydala sa už rok pred ukončením strednej školy. Po svojich predkoch je spolovice Írka a spolovice Nemka. Už od pätnástich rokov si zarábala ako servírka v rýchlych občerstveniach. Po tom, čo s manželom uvideli v TV reláciu, kde nabádali ľudí, aby si natočili vlastné porno-video, rozhodli sa, že to skúsia. Svoje video poslali produkčnej spoločnosti. 
Kariéra.
S pornom začala Rayveness ako osemnásťročná. Najprv účinkovala v rôznych nízkorozpočtových pornofilmoch a aj to len so svojim manželom (ktorý je v pornopriemysle známy pod pseudonymom Red Bone) alebo so ženami. Popritom pracovala v striptízových kluboch. Až do rozvodu (v roku 1997) tak bol jej filmový partner jedine jej manžel. Po rozvode sa objavovala v scénach s novým partnerom, čiernej pleti Seanom Michaelom (s ktorým mala údajne len pracovný vzťah). V roku 2004 podala kongresmanovi Bradovi Shermanovi petíciu, kde žiadala, aby sa vek na legálne účinkovanie v pornofilmoch zvýšil z 18 na 21 rokov. Svoj postoj odôvodňovala tvrdením, že 18 roční nie sú ešte zrelí na rozhodnutie hrať v porne.
V roku 2006 bola organizáciou XRCO (Organizácia kritikov pornofilmov) nominovaná na cenu "MILFka roka". Okrem cien XRCO bola ešte nominovaná aj na ceny AVN. Rayveness natočila doposiaľ (august 2012) viac ako 390 pornofilmov.
Osobný život.
Po rozchode s prvým manželom sa vydala za ďalšieho pornoherca Dizzy Blonde-ho, s ktorým sa tiež rozviedla a to v roku 2001. Vo februári 2007 porodila svoje prvé dieťa. Meno otca však neprezradila. V súčasnosti žije v Kalifornii a pokračuje v natáčaní pornofilmov.
Modrá vlajka

Modrá vlajka je ocenenie pláží a prístavov, ktoré spĺňajú prísne štandardy. Týmto exkluzívnym „eko-označením“ sú každoročne oceňované pláže a prístavy po celom svete. 
Program modrej vlajky vlastní a riadi Nadácia pre environmentálne vzdelávanie ("Foundation for Environmental Education – FEE"), ktorá je mimovládnou neziskovou organizáciou vytvorenou z členov národných organizácii reprezentujúcich 59 krajín z Európy, Afriky, Oceánie, Ázie, Severnej a Južnej Ameriky.
Pre udelenie modrej vlajky FEE stanovilo prísne dodržiavanie kritérií v oblasti kvality vody, bezpečnosti, environmentálneho vzdelávania a informovanosti, vybavenosti službami a environmentálneho manažmentu. V Európskej únii sú kvalitatívne štandardy vody zakotvené direktívou Európskej komisie. 
Modrá vlajka vztýčená na pláži alebo v prístave je významným označením vysokých environmentálnych štandardov a je vyhľadávaným vyznamenaním po celom svete. Modré vlajky sú udeľované každoročne 5. júna pre Európu, Kanadu, Maroko, Tunisko a krajiny s podobnou geografickou polohou a 1. novembra pre Karibik, Nový Zéland, Južnú Afriku a pre iné krajiny na južnej pologuli.
2009 ocenenia.
Celkovo bolo v roku 2009 udelených 3458 modrých vlajok po celom svete. 2 808 pre pláže a 650 pre prístavy.
Top miesta 2009.
Najvyšší počet modrých vlajok v roku 2009 bolo udelených Španielsku s celkovým počtom 571, 493 pre pláže a 78 pre prístavy. Krajina s druhým najvyšším počtom modrých vlajok je Grécko. Grécku bolo celkovo udelených 427 modrých vlajok, z toho 419 pre pláže a 8 pre prístavy. Treťou krajinou v poradí je Turecko s celkovým počtom modrých vlajok 293 z toho 279 pre pláže a 14 pre prístavy.
Počet udelených modrých vlajok pre niektoré krajiny.
Smrť ministra

Smrť ministra je slovenský životopisný televízny film založený na príbehu slovenského komunistického politika Vladimíra Clementisa, ktorý od apríla 1945 zastával funkciu štátneho tajomníka ministerstva zahraničných vecí Československej republiky (ČSR) a po februárovom prevrate (1948) bol ministrom zahraničných vecí, avšak v januári 1951 bol zbavený funkcie, zatknutý a neskôr začlenený do vykonštruovaného procesu s tzv. protištátnym sprisahaneckým centrom pod vedením Rudolfa Slánskeho, v ktorom bol v novembri 1952 odsúdený na smrť a 3. decembra 1952 popravený. Clementisa stvárnil Ján Kroner. Film vznikol v produkcii Slovenskej televízie (STV).
Príbeh.
Vladimír Clementis sa vo väzenskej cele, pred popravou, rozpamätáva na vlastnú minulosť a zhovára sa so svojím advokátom o rozhodujúcich chvíľach svojho politického i osobného života.
Premiéra.
Film mal premiéru 10. decembra 2009 o 21:15 na Jednotke. Podľa informácií slovenského časopisu "Trend" ho videlo 91 000 divákov
Prehľad vlajok Baleárskych ostrovov

Španielske autonómne spoločenstvá Baleáry sa členia na 3 ostrovné oblasti (Eivissa a Formentera, Mallorca, Menorca) z nich každá má v čele „ostrovnú radu“. Každá z týchto ostrovných rád taktiež používa vlastnú vlajku a znak.
Benediktínske opátstvo Tyniec

Benediktínske opátstvo Tyniec (; ) je kláštor pri poľskom sídle Tyniec, ktoré je od roku 1973 mestskou časťou mesta Krakov.
Kláštor sa nachádza približne 13 kilometrov juhozápadne od Krakova, na strmom vápencovom brale, na pravom brehu rieky Visly. Tento v roku 1044 založený kláštor je jedným z najstarších a jedným z troch benediktínskych kláštorov v Poľsku.
Zoznam vlajok republík Sovietskeho zväzu

Vlajky zväzových republík Sovietskeho zväzu boli rozpracované verzie štátnej vlajky Sovietskeho zväzu. Všetky mali červený list, doplnený o pruhy alebo vlny s inými farbami, v ktorých hornom rohu bol skrížený zlatý kosák a kladivo, nad nimi bola zlato lemovaná päťramenná hviezda (rovnaké symboly ako na štátnom znaku). Červená farba symbolizuje októbrovú revolúciu, kosák a kladivo zväzok robotníkov a roľníkov v nezávislom štáte pod vedením komunistickej strany, päťramenná hviezda je znamením jednoty a medzinárodnej solidarity pracujúcich všetkých piatich kontinentov.
Zoznam vlajok.
Vlajky zväzových republík Sovietskeho zväzu platné v roku 1987:
Hrotokrídlovcovité

Hrotokrídlovcovité (lat.: Hepialidae) je čeľaď motýľov z taxónu uzdokrídle (Frenata). Sú to motýle, ktoré sú aktívne v noci, ale aj cez deň - zvyčajne večer pred zotmením. Priraďujeme ich k jednoduchším a vývojovo nižším skupinám motýľov. Na svete žije takmer 600 druhov tejto čeľade, ktoré sú systematicky zatriedené do cca. 60 rodov. S výnimkou Madagaskaru a západnej Afriky sú rozšírené po celom svete. Najviac druhov sa vyskytuje na území Austrálie.
Všeobecná charakteristika.
Ide o menšie až stredne veľké druhy motýľov. Vyskytujú sa takmer po celom svete. Motýle
sú zvyčajne nenápadne sfarbené. Majú malú hlavu a krátke tykadlá, ktoré bývajú u samčekov jemne zúbkované. Oči sú hladké a cuciak je zakrpatený a zvyčajne nefunkčný. Rozpätie krídel býva od 23 do 60 mm. Niektoré exotické druhy majú aj viac ako 10 cm. Oba páry krídel sú navzájom podobné veľkosťou a tvarom primitívnej žilnatiny. Na vnútornom okraji predných krídel je viditeľná uzdička - frenulum, z čoho pochádza aj odborný názov tejto časti motýľov - uzdokrídle (Frenata). Hepialidae sa vyznačujú pohlavným dimorfizmom. Samičky nekladú vajíčka na živné rastliny, ale ich vypúšťajú voľne za letu do vegetácie, preto ich počet býva niekedy obrovský - rádove viac ako 1000 kusov. Húsenice žijú na koreňoch, alebo priamo v koreňoch živných rastlín. Niektoré druhy môžu ojedinele pri svojom premnožení aj lokálne škodiť.
Systematika.
Hrotokrídlovcovité motýle patria do nadčeľade Hepialoidea. Delia sa na približne 60 rodov. U nás je táto čeľaď zastúpená šiestimi druhmi, ktoré všetky patria do rodu "Hepialus" Fabricius, 1775.
Zoznam druhov na území Slovenska:
Zoznam vlajok subjektov Ruskej federácie

Tento článok je zoznam všetkých vlajok 83 federálnych subjektov Ruskej federácie – republík, krajov, oblastí, federálnych miest, autonómnej oblasti a autonómnych okruhov. Každý z nich má svoju vlastnú vlajku a znak. 
Republiky.
Vlajky republík Ruskej federácie:
Kraje.
Vlajky krajov Ruskej federácie:
Oblasti.
Vlajky oblastí Ruskej federácie:
Federálne mestá.
Vlajky federálnych miest Ruskej federácie:
Autonómna oblasť.
Vlajky autonómnych oblastí Ruskej federácie:
Autonómne okruhy.
Vlajky autonómnych okruhov Ruskej federácie:
Scania

Scania AB ("Scania Aktiebolag"), obyčajne označovaná ako Scania je popredná švédska automobilka vyrábajúca úžitkové vozidlá, predovšetkým ťažké nákladné automobily a autobusy. Takisto vyrába naftové motory pre ťažké vozidlá, lode a priemysel.
Spoločnosť vznikla v roku 1911 zlúčením spoločností Vabis so sídlom v Södertälje a Maskinfabriks-aktiebolaget Scania so sídlom v Malmö. Od roku 1912 bola spoločnosť po zlúčení opäť premiestnená do Södertälje. Dnes má Scania výrobné závody vo Švédsku, Francúzsku, Holandsku, Thajsku, Číne, Indii, Argentíne, Brazílii, Poľsku, Rusku a Fínsku. V roku 2022 spoločnosť zamestnávala približne 56 000 ľudí po celom svete.
Logo Scanie je gryf z erbu švédskeho kraja Skåne.
História.
Scania AB (Scania je latinský názov kraja Skåne) vznikla spojením dvoch spoločností; Vabis a Scania.
Vabis (Vagnsfabriksaktiebolaget i Södertälje) bola založená v roku 1892 v Södertälje.
Maskinfabriks-aktiebolaget Scania bola založená v roku 1900 v Malmö. Zaoberala sa tak výrobou nákladných vagónov pre švédske štátne železnice ("Statens Järnvägar"), ako aj výrobou valcovaného hutného materiálu. Produkcii nákladných automobilov sa Scania venuje od roku 1903. Po fúzii sa spoločnosť Vabis ("Vagn Aktie Bolaget I Södertälje" v roku 1911 a vzniku firmy Scania-Vabis bolo sídlo spoločnosti preložené do Södertälje.
V roku 1919 bola celá výroba orientovaná iba na nákladné automobily. V období po prvej svetovej vojne však dopyt po nich prudko klesol a aj kvôli silnej deflácii spoločnosť v roku 1921 zbankrotovala. Ešte v rovnakom roku však bola so zhodným názvom znovu založená.
Scania-Vabis ako úspešný podnik s rozvinutou sieťou obchodných zastúpení a opravárenských dielní pre autobusy a nákladné automobily bola od roku 1948 navyše aj generálnym importérom Volkswagenu vo Švédsku. V roku 1969 sa spoločnosť zlúčila s firmou Saab pod menom Saab-Scania.
Od roku 1991 je Scania znovu samostatnou spoločnosťou. V roku 2000 získala skupina Volkswagen AG za sumu okolo 3 miliardy mariek 18,7 % kapitálu a 34,0 % hlasov v správnej rade. 
V roku 2000 vyrobila Scania svoje miliónte vozidlo.
Od 1. januára 2015 je Scania AB 100 % vlastnená nemeckou automobilovou spoločnosťou Volkswagen Group a je súčasťou jej dcérskej spoločnosti pre ťažké úžitkové vozidlá, Traton, spolu s MAN Truck &amp; Bus a Navistar.
Blatský dom

Blatský dom je typickou pôvodnou stavbou ľudového staviteľstva centrálnych nížinatých oblastí Južných Čiech. Bol stavaný takmer výlučne z hlinených tehál, alebo z kameňa, ktorého je v tejto oblasti dostatok. Býval jednopodlažný, celý murovaný a uličná fasáda bola oblúkovo zakrivená a bohato zdobená štukovou výzdobou.
Oblasť blatského domu by sa dala rozdeliť na viacero podoblastí, pričom každá z nich má určité špecifické znaky, ktorými sa v nich architektúra odlišuje. Vo všeobecnosti sa ale rozlišujú iba dve oblasti:
Andreas Brehme

Andreas Brehme (* 9. november 1960, Hamburg, Západné Nemecko – † 20. február 2024) bol nemecký futbalový tréner a bývalý obranca. Bol známy pre jeho víťazný gól vo finále Majstrovstiev sveta 1990 proti Argentíne z pokutového kopu.
Santorini (hra)

Santorini je abstraktná dosková hra pre dvoch alebo troch hráčov. Hra je inšpirovaná bohmi z gréckej mytológie.
Všetky zisky z hry Santorini pripadajú v prospech múzea The Museum of Cycladic Art (http://www.cycladic-m.gr) v Aténach a na matematické vzdelanie v Brazílii. 
Pravidlá.
Herný materiál obsahuje 72 drevených dielov v tvare štvorca, 10 drevených kopúl v tvare pologule, a 6 drevených figúriek. Každý z hráčov má k dispozícii dve figúrky rovnakého tvaru. Dve figúrky majú tvar kocky a ďalšie dve majú tvar valca a tretia dvojica figúriek má tvara trojuholníka. V prípade hry medzi dvomi hráčmi sa obvykle používajú figúrky v tvare kocky a valca, trojuholníkové figúrky sú rezervované pre hru troch hráčov.
Hracia plocha.
Hracia plocha sa skladá z 5x5 štvorcových dielov, ktoré sa na začiatku hry položia vedľa seba. Tieto diely tvoria hraciu plochu. Potom hráči umiestnia svoje dve figúrky na voľné miesta na hracej ploche. Najskôr umiestni svoje figúrky hráč, ktorý má figúrky v tvare kocky, potom hráč ktorý má figúrky v tvare valca. 
Počas hry sa na hracie diely ukadajú ďalšie hracie diely a tým sa zvyšuje "úroveň" hracích polí. 
Ťahy.
Po umiestnení svojich figúriek na hraciu plochu, hráči striedavo vykonávajú jednotlivé ťahy, pričom každý ťah sa skladá z dvoch krokov: 
Premiestnenie figúrky.
V prvom kroku každého ťahu, hráč presunie jednu zo svojich figúriek na ľubovolné susedné miesto na hracej ploche. Toto miesto nesmie byť obsadené inou figúrkou a tiež nesmie byť vyššie o viac ako jednu úroveň než bolo pôvodné miesto presúvanej figúrky. Ak hráč nemôže presunúť ani jednu zo svojich figúrok, prehráva hru. 
Umiestnenie dielu.
V druhom kroku každého ťahu, hráč umiestni na hraciu plochu ďalší štvorcový diel. Miesto na ktoré hráč diel umiestní nesmie byť obsadené figúrkou a musí susediť s figúrkou presúvanou v aktuálnom ťahu. 
Stavba kopuly.
Štvorcový diel, ktorý je umiestnený na úroveň 3 (4 diely na sebe), je okamžite nahradený kopulou. Kopulu už nie je možné presunúť ani pokladať na ňu figúrky. 
Cieľ hry.
Hra môže skončiť dvomi spôsobmi:
Bohovia a hrdinovia.
Základná hra môže byť rozšírená pridaním bohov a hrdinov, ktorí ovplyvňujú pravidlá hry.
Monika Gibalová

PhDr. Mgr. Monika Gibalová PhD. (* 1. máj 1960, Spišská Sobota) je slovenská politička a bývalá poslankyňa Národnej rady Slovenskej republiky. Vo voľbách do NRSR v marci 2012 kandidovala na kandidátke KDH.
Politická činnosť.
Monika Gibalová 
V parlamente sa venuje oblasti sociálnej politiky a zamestnanosti. Presadzuje zmenu podmienok pre vznik nároku na dávku a na výšku dávky v nezamestnanosti, presadzuje solidárnejší  spôsob valorizácie dôchodkových dávok pevnou sumou. Iniciovala a konala v mene skupiny poslancov, ktorí dali podanie na Ústavný súd SR k novele zákona č. 448/2008 Z. z. o sociálnych službách z októbra 2008. Novela neumožňovala slobodný výber poskytovateľa sociálnej služby. Ústavný súd SR na verejnom zasadnutí pléna dňa 18. mája 2010 podaniu vyhovel. Diskriminácia neverejných poskytovateľov sociálnych služieb bola zo zákona odstránená. Svojou činnosťou významne prispela k zrušeniu Vojenského obvodu Javorina.
Do 31. 8. 2012 podala v NR SR 61 interpelácií, 39 poslaneckých návrhov zákonov (z toho 10 individuálnych návrhov a 17 pozmeňujúcich návrhov k zákonom) a 1 návrh na prijatie uznesenia.
Súkromný život.
Monika Gibalová žije v súčasnosti vo Svite.
Skinija

Skinija je rieka na západe Litvy v Klaipedskom okrese, pramení od obce Brožiai, južne od obce Antkoptis. Tečie spočiatku západoseverozápadným smerom (vľavo od obce Girininkai) až do obce Vežaičiai; tesne pred ňou preteká Vežaičiajským rybníkom. V obci sa stáča prudko na juh, od Ežaičiou sa krúti postupne stále viac západným smerom, až naproti Gargždom pri obci Maciuičiai vteká do rieky Minija ako jej ľavý prítok od jej ústia.
Operácia Pierce Arrow

Operácia Pierce Arrow bola vojenská operácia Spojených štátov počas Vietnamskej vojny.
V reakcii na incident v Tonkinskom zálive, kedy sa dostali do vzájomného konfliktu americká USS Maddox so severovietnamskými torpédovými člnmi, pričom americká loď utrpela poškodenie od jedinej strely z guľometu po tom, čo vyprovokovala severovietnamské lode 2. augusta 1964 a údajne aj 4. augusta počas svojej špionážnej misie, nariadil americký prezident Lyndon B. Johnson "Operáciu Pierce Arrow" (v preklade "Prenikajúci šíp"), ktorá sa uskutočnila 5. augusta 1964.
Priebeh.
Operácia pozostávala zo 64 leteckých útokov z lietadlových lodí "Ticonderoga" a "Constellation" proti severovietnamským prístavom torpédových člnov na Hon Gai, Loc Chao, Quang Khe, a Ben Thuy, a petrochemickú továreň v pobrežnom meste Vinh.
Severovietnamská protilietadlová obrana pritom zostrelila dve americké lietadlá, pričom jeden z pilotov bol zabitý a druhý, Everett Alvarez bol prvým americkým zajatcom Severného Vietnamu. Americkí piloti tvrdili, že zničili 90 percent palivových zásob továrne vo Vinh a zničili alebo poškodili 25 torpédových člnov triedy P-4.
Následky.
Operácia Pierce Arrow znamenala začiatok amerických leteckých operácií nad Severným Vietnamom a Juhovýchodnou Áziou, ktoré mali za cieľ ničiť infraštruktúru, vojenský materiál a jednotky, ktoré Severný Vietnam a povstalci potrebovali na vedenie partizánskej vojny v južnom Vietname.
V reakcií na tento prepad povolala Vietnamská demokratická republika (Severný Vietnam) svojich stíhačov z Číny a 6. augusta sa na základňu Noi Bai presunul celý 921. stíhací pluk a okamžite bol uvedený do bojovej pohotovosti. Do ostrej pohotovosti boli postavené dva páry strojov MiG-17.
Největší Čech

Největší Čech "(Najväčší Čech)" bola anketa usporiadaná Českou televíziou v roku 2005, v ktorej sa v sérii televíznych relácií volila „najväčšia osobnosť našej histórie i súčasnosti“, definovaná ako „ktokoľvek, kto sa narodil, žil alebo pôsobil na území Čiech, Moravy a Sliezska, a kto sa zaslúžil o spoločenstvo žijúce na tomto území a významne ovplyvnil jeho život“. Anketu ČT licencovala od televízie BBC podľa jej programu 100 Greatest Britons z roku 2002. Televízne programy uvádzal Marek Eben (ktorý by sa inak tiež umiestnil v prvej stovke, ale podľa pravidiel z nej bol vyradený bez uvedenia presného miesta).
V Česku sa bezprecedentne objavilo veľké množstvo hlasov pre nikdy neexistujúceho českého génia Jara Cimrmana; dokonca je možné, že Cimrman medzi nominovanými viedol. Po porade s BBC však Česká televízia účasť fiktívnej postavy zakázala (a údaje o počte hlasov nezverejnila). Tým vyvolala medzi časťou verejnosti odpor; objavila sa dokonca internetová petícia požadujúca povolenie Cimrmanovej účasti v súťaži. Za zmienku rozhodne stojí, že v britskej ankete sa do prvej stovky dostal kráľ Artuš, ktorý je súčasnou vedou považovaný za rýdzo fiktívnu postavu.
Poradie.
 
Najväčší zloduch.
V medziobdobí medzi januárovým zberom hlasov a májovým zverejnením výsledkov prebiehala aj anketa o najväčšieho zloducha , ktorá skončila takto:
NHL 1923/1924

Sezóna 1923/1924 bola 7. sezóna NHL. Víťazom NHL sa stal tím Montreal Canadiens, ktorý v semifinále Stanley Cupu porazil víťaza PCHA Vancouver Maroons a vo finále víťaza WCHL Calgary Tigers.
Play-off o víťazstvo v NHL.
Montreal Canadiens vs. Ottawa Senators
"Montreal Canadiens zvíťazil celkovo 5:2 a stal sa tak zástupcom NHL v bojoch o Stanley Cup"
PCHA 1923/1924.
Sezóna 1923/1924 bola trinástou a zároveň poslednou sezónou Pacificko-pobrežnej hokejovej asociácie (Pacific Coast Hockey Association). Dva tímy z trojice účastníkov posledných sezón (Vancouver Maroons a Victoria Cougars) prestúpili v nasledujúcej sezóne do ďalšej kanadskej profesionálnej súťaže WCHL.
Základná časť.
Systém súťaže v tejto sezóne bol rovnaký ako v predchádzajúcej. V základnej časti sa každý s každým stretol jedenásťkrát, z toho päťkrát doma, päťkrát vonku a raz v neutrálnom prostredí na ľade tretieho účastníka súťaže. Okrem toho každý tím PCHA odohral po dva zápasy (raz doma, raz vonku) so štyrmi účastníkmi WCHL, pričom jednotlivé tímy si výsledky z týchto zápasov prenášali do tabuliek svojich súťaží.
Play-off.
Do finále play-off postúpili prvé dva tímy základnej časti, ktoré odohrali dva zápasy s týmito výsledkami:
Vancouver Maroons zvíťazil celkovým skóre a stal sa posledným víťazom PCHA. Bolo to jeho šieste víťazstvo v súťaži, z toho štvrté po sebe (1921 – 1924). Vancouver si tak opäť vybojoval právo štartu v play-off o Stanley Cup.
WCHL 1923/1924.
Play-off.
Calgary Tigers zvíťazili celkovým skóre a postúpili do play-off o Stanley Cup.
Stanley Cup 1924.
Séria o priamy postup do finále.
V tejto sezóne na rozdiel od minulých dvoch sa najprv stretli víťazi WCHL a PCHA v sérii troch zápasov na dva víťazné o priamy postup do finále Stanley Cupu. Porazený z tejto série nastúpil v semifinále proti víťazovi NHL Montrealu Canadiens.
Calgary Tigers zvíťazilo 2:1 na zápasy a postúpilo do finále.
Semifinále a finále.
Obidva semifinálové a prvý finálový zápas sa odohrali v Montreali, dejiskom druhého finále bola Ottawa.
Semifinále.
Vancouver Maroons vs. Montreal Canadiens
Montreal Canadiens zvíťazil 2:0 na zápasy a postúpil do finále.
Finále.
Calgary Tigers vs. Montreal Canadiens
Montreal Canadiens zvíťazil 2:0 na zápasy a získal Stanley Cup
Individuálne štatistiky.
Kanadské bodovanie.
"Note: GP = Odohrané zápasy; G = Góly; A = Asistencie; Pts = Body"
Brankári.
"Note: GP = Odohrané zápasy; GA = Inkasované góly; SO = Čisté konto; AVG = Priemerný počet inkasovaných gólov"
NHL 1924/1925

Sezóna 1924/1925 bola 8. sezóna NHL. Víťazom NHL sa stal tím Montreal Canadiens, ktorý vo finále Stanley Cupu podľahol víťazovi WCHL Victorii Cougars.
Tejto sezóny sa zúčastnili dva nové tímy: Montreal Maroons a Boston Bruins. Vstupom amerického klubu Boston Bruins do súťaže sa NHL stala nadnárodnou súťažou.
Play-off o víťazstvo v NHL.
Montreal Canadiens vs. Toronto St. Patricks
"Tím Montreal Canadiens zvíťazil celkovo 5:2 a postúpil tak do finále Stanley Cupu."
WCHL 1924/1925.
Po skončení sezóny 1923/1924 zanikla Pacific Coast Hockey Association (PCHA) a v nasledujúcej sezóne o Stanley Cup bojovali už iba víťazi NHL a WCHL. Dvaja účastníci zaniknutej PCHA Victoria Cougars a Vancouver Maroons sa stali novými účastníkmi WCHL. 
Play-off.
Semifinále.
Victoria Cougars zvíťazila celkovým skóre a postúpila do finále.
Finále.
Victoria Cougars zvíťazila celkovým skóre a postúpila do finále Stanley Cupu.
Finále Stanley Cupu.
Zápasy.
Všetky zápasy boli odohrané v Patrick Aréne vo Victorii.
"Victoria Cougars zvíťazila 3:1 na zápasy a získala Stanley Cup"
Kanadské bodovanie.
"Note: GP = Odohrané zápasy; G = Góly; A = Asistencie; Pts = Body"
Brankári.
"GP = Odohrané zápasy, GA = Inkasované góly, SO = Čisté konto, GAA = Priemerný počet inkasovaných gólov
NHL 1925/1926

Sezóna 1925/1926 bola 9. sezóna NHL. Víťazom NHL sa stal tím Montreal Maroons, ktorý vo finále Stanley Cupu porazil víťaza WHL (predtým WCHL) Victoriu Cougars a získal tak aj Stanley Cup.
Pred sezónou bol rozpustený tím Hamilton Tigers. V tejto sezóne sa po prvýkrát objavili tímy New York Americans a Pittsburgh Pirates.
WHL 1925/1926.
Play-off.
Semifinále.
Victoria Cougars zvíťazila celkovým skóre a postúpila do finále.
Finále.
Victoria Cougars zvíťazila celkovým skóre a postúpila do play-off o Stanley Cup.
Finále Stanley Cupu.
Zápasy.
Všetky stretnutia sa hrali na štadióne Montreal Forum.
Kanadské bodovanie.
"Note: GP = Odohrané zápasy; G = Góly; A = Asistencie; Pts = Body"
Brankári.
"GP = Odohrané zápasy, GA = Inkasované góly, SO = Čisté konto, GAA = Priemerný počet inkasovaných gólov
Majstrovstvá sveta v ľadovom hokeji hráčov do 20 rokov 2010

Majstrovstvá sveta v ľadovom hokeji hráčov do 20 rokov 2010 boli 34. juniorským hokejovým svetovým šampionátom. Uskutočnili sa od 26. decembra 2009 do 5. januára 2010 v Saskatoone a Regine v Kanade.
Nižšie divízie.
I. divízia.
Skupina A.
Turnaj skupiny A v rámci I. divízie MS 2010 sa hral v Megève a Saint-Gervais-les-Bains vo Francúzsku od 14. do 20. decembra 2009.
Skupina B.
Turnaj skupiny B v rámci I. divízie MS 2010 sa hral v Gdansku v Poľsku od 14. do 20. decembra 2009.
II. divízia.
Skupina A.
Turnaj skupiny A v rámci II. divízie MS 2010 sa hral v Debrecíne v Maďarsku od 13. do 19. decembra 2009.
Skupina B.
Turnaj skupiny B v rámci II. divízie MS 2010 sa hral v Narve v Estónsku od 12. do 18. decembra 2009.
III. divízia.
Turnaj III. divízie MS 2010 sa hral v Istanbule v Turecku od 4. do 10. januára 2010.
Enter (album)

Enter je prvý štúdiový album holandskej metalovej skupiny Within Temptation vydaný vydavateľstvom DSFA Records v roku 1997. Z vokálneho hľadiska je pre hudbu charakteristický sopránový spev Sharon den Adel a death metalový growl gitaristu Roberta Westerholta. Lex Vogelaar, zakladateľ hudobnej skupiny Orphanage, okrem produkovania albumu, nahral gitarové partie v skladbe „Pearls of light“. George Oosthoek, takisto z Orphanage, spoluúčinkuje svojim spevom v skladbe „Deep Within“.
Nahrávanie.
Týždeň po tom, čo Within Temptation podpísali zmluvu s DSFA Records, začali nahrávať album "Enter". Skladby na albume sú prepracovanými verziami skladieb, ktoré sa nachádzali na predchádzajúcich demo nosičoch skupiny. Album bol nahraný v štúdiu Moskau v Ultrechte. Dokončený a zmixovaný bol v priebehu troch týždňov.
Robert Westerholt spomína, že "„to bolo neporovnateľné s prvými nahrávaniami, ktoré sme robili pred tým, toto bolo oveľa viac profesionálnejšie. Koniec koncov, bola to pekná, ale veľmi rýchla skúsenosť. "Enter" bolo nahrané v priebehu dvoch týždňov a zmixované za tri dni, takže to bolo veľmi ťažké, pretože sme si nemohli vziať viac času k rozvitiu skladieb. Ale bola to pekná skúsenosť - bol to náš prvý album!“" Vokalistka Sharon den Adel si spomína: „"Mala som len jeden a pol dňa na nahranie svojich partií a bolo to celkom hektické; len krátke zahriatie a potom 'Go'!"“
Štýl.
Štýl hudby na albume "Enter" je v porovnaní s neskoršími dielami skupiny inštrumentálnejší (mnohé skladby majú dlhé inštrumentálne časti). V niektorých skladbách počuť growling Roberta Westerholta (v neskorších dielach skupiny je použitý ojedinele). 
Texty skladieb sa zameriavajú na temnotu, duchov a vojny v protiklade s fantasy, láskou a prírodou, ktoré sú témou piesní na neskorších albumoch. "Enter" bol niektorými kritikmi označený ako gothic doom.
Úspešnosť albumu.
Album sa v roku svojho vydania nedostal do holandského rebríčka. V roku 2002 sa však dostal na 32. pozíciu a to hlavne vďaka úspechu albumu "Ice Queen".
Album "Enter" bol spolu s EP "The Dance" vydaný v USA vydavateľstvom Season of Mist 18. septembra 2007.
Klimatoskeptik

Klimatoskeptik je osoba, vyslovujúca pochybnosti o teóriách antropogénnej klimatickej zmeny, alebo globálnom otepľovaní. Osoby majúce klimatoskeptické názory, sami seba klimatoskeptikmi nazývajú málokedy, alebo vôbec nie. Toto pomenovanie na ich označenie, používajú hlavne masmédiá, pri informovaní o nich, a ich názoroch.
Takzvaný "klimatoskeptici" bývajú označovaný, ako lobisti v službách energetickej spoločností, pričom tie isté spoločnosti ktoré majú financovať činnosť "klimatoskeptikov", preukázateľne prispievajú IPCC a snažia sa presadiť obchodovanie s emisnými povolenkami 
Spektrum názorov, označovaných ako klimatoskeptické.
Ako "klimatoskeptici" sú obvykle označované rôzne osoby a inštitúcie, s kritickým postojom ku záverom a správam IPCC. 
Klimatosceptici nepredstavujú jednotnú názorovú skupinu, naopak, je to skupina veľmi pestrá, a každý z nich má k správam a metodike IPCC spravidla vlastné odborné výhrady a postoje. 
Je potom pochopiteľné, že rôzny klimatosceptici vystupujú s protikladnými, i navzájom sa vylučujúcimi názormi. Tieto názory, siahajú od presvedčenia "Človek svojou činnosťou, nedokáže vyvolať žiadnu antropogénu klimatickú zmenu..", až po úplne opačný extrém, tvrdenie "Rozsah klimatickej zmeny, vyvolanej ľudskou činnosťou, je taký rozsiahly, že nevyhnutne dôjde k ekologickej apokalypse..". Ukážky ďalších názorových smerov, ktoré bývajú označované ako klimatoskeptické:
Používanie slova "klimatoskeptik" v médiách.
Typickým príkladom je situácia, v ktorej je zástanca myšlienky antropogénnej klimatickej zmeny v článku alebo reportáži, označený ako "proponent" názoru, alebo "klimatológ", a odporca namiesto toho, aby sa o ňom tvrdilo že je "oponent", a bez ohľadu na kvalitu jeho názoru, hoci by aj mal vedecký titul "klimatológ", je označený za "klimatoskeptika".
V širšom kontexte, použitia označenia "klimatoskeptik", tento pojem získava pejoratívny význam "táto osoba, neverí tomu, v čo veria "všetci", preto je smiešna.."
. V extrémnom prípade stavia tzv. "klimatoskeptika" do negatívnej pozície "popierača", evokujúcej popieranie holokaustu, pričom medzi zástancami antropogénnej klimatickej zmeny sa vyskytuje názor, že popieranie antropogénnej klimatickej zmeny, by malo byť trestné rovnako ako popieranie holokaustu.
Neprimerané používanie pojmu klimatoskeptik, pretože toto slovo nemá žiadny presne vymedzený význam, robí z neho pojem patriaci do newspeaku, a jeho nepatričné použitie, znižuje význam každého textu, v ktorom sa vyskytuje, hoci aj vedeckého pojednania, na bezobsažnú politickú propagandu.
Osoby označované ako klimatoskeptici.
Vedci.
Anthony Watts, Stephen McIntyre, Bjørn Lomborg, Luboš Motl, Henrik Svensmark, Guus Berkhout
Politici.
Václav Klaus, Christopher Monckton, Tony Abbott, Donald Trump
Žurnalisti.
Andrew Bolt, James Delingpole
Organizácie.
Climate Intelligence Foundation (skrátene Clintel)
Môj syn Jack

Môj syn Jack (angl. "My Boy Jack") je britský životopisný film založený na príbehu rovnomennej drámy z roku 1997, napísanej britským spisovateľom a hercom Davidom Haigom.
Príbeh.
Dej filmu sa začína v roku 1914 na sklonku prvej svetovej vojny. Rudyard Kipling je v britskej spoločnosti vnímaný nielen ako dobrý spisovateľ, ale taktiež ako aktívne vystupujúci iniciátor odporu voči nemeckej agresii. Jeho 17-ročný syn Jack Kipling je taktiež odhodlaný bojovať za krajinu a preto sa prihlási k námorníctvu, avšak nepríjmu ho kvôli zrakovej vade. Opakovane sa pokúsi narukovať do armády, avšak opäť zlyhá kvôli rovnakému problému. Až agitácia jeho otca u starého priateľa, bývalého vojenského dôstojníka a baróna, mu pomôže pridať sa k jednotkám Írskej gardy.
Jackovi najskôr spôsobuje slabý zrak problémy, avšak s pomocou kaprála O'Learyho a vlastným odhodlaním sa mu podarí úspešne zvládnuť výcvik a ako poručík si získa aj rešpekt u jednotky. O šesť mesiacov je vyslaný s jednotkou na francúzsky front a na svoje osemnáste narodeniny sa zúčastní bitky pri Loos. Po boji je vyhlásený za nezvestného.
Jeho rodina je zúfalá a okamžite sa púšťa do pátrania, ktoré trvá dva roky. Vypočúvajú vojakov, ktorý sa zúčastnili bitky, hľadajú v databáze zajatcov Červeného kríža. Napokon vďaka výpovedi jedného vojaka z Jackovej čaty zistia, že bol zabitý pri pokuse dobyť nemecké guľometné stanovisko. Otec, Rudyard Kipling, si vyčíta synovu smrť a film je zakončený jeho rozhovorom s britským kráľom Jurajom V., kde so slzami v očiach recituje verše ktoré napísal pri spomienke na syna.
Premiéra.
Film bol natočený v auguste 2007 a premiéru mal 11. novembra 2007, na 89. výročie ukončenia prvej svetovej vojny. Premiéra filmu prilákala okolo 5,7 miliónov divákov v Spojenom kráľovstve. V USA mal premiéru 20. apríla 2008. Slovenská televízna premiéra bola 30. októbra 2008 na STV 1.
Äänekoski

Äänekoski je mesto a samosprávna obec, nachádzajúca sa vo Fínsku v provincii Západné Fínsko v kraji Keski-Suomi. K 30. júnu 2009 malo 20 343 obyvateľov.
Ähtäri

Ähtäri je mesto a samosprávna obec vo Fínsku v provincii Západné Fínsko v regióne Etelä-Pohjanmaa. K 30. júnu 2009 malo 6 602 obyvateľov prevažne fínskej národnosti. V Ähtäri sa nachádza zoologická záhrada.
CD Tenerife

Club Deportivo Tenerife, S.A.D. je španielsky futbalový klub so sídlom v Santa Cruz de Tenerife na ostrove Tenerife, ktorý je súčasťou Kanárskych ostrovov. Klub hrával španielsku najvyššiu futbalovú súťaž, "Primera División".
ATR 42

ATR 42 je dvojmotorové turbovrtuľové dopravné lietadlo určené pre kratšie regionálne trate. Je výrobkom taliansko-francúzskej spoločnosti Aerei di Trasporto Regionale ("Avions de Transport Régional", ATR).
Prvý z dvoch prototypov ATR 42 vykonal svoj prvý let 16. augusta 1984, francúzska a talianska certifikácia nasledovala v septembri 1985 a prvý let s platiacimi pasažiermi v decembri 1985.
Verzie.
Lietadlo existuje v niekoľkých verziách. "ATR 42-300" bol štandardnou verziou až do roku 1996, "ATR 42-320" sa líšil len silnejšími motormi (výroba bola tiež zastavená v roku 1996), "ATR 42 Cargo" je nákladnou verziou ATR 42-300 s možnosťou operatívnej premeny na štandardnú (cestovnú) verziu.
"ATR 42-500" je výraznejšie modernizovaná verzia z roku 1995. Odlišuje sa od predchádzajúcich modelov prepracovaným interiérom, silnejšími motormi PW-127E (a vyššou cestovnou rýchlosťou 565 km/h), šesťlistými vrtuľami, maximálnym doletom 1850 km, EFIS kokpitom, krídelkami a kormidlom z väčšieho ATR 72, novými brzdami a podvozkom a spevnenou konštrukciou krídel a trupu.
Zaujímavosti.
Medzi letecké spoločnosti, ktoré používajú na svojich linkách ATR-42, patria aj České aerolinie. České aerolinie používajú jeden ATR 42-320 (OK-VFI) a sedem ATR 42-500 (OK-JFJ, OK-JFK, OK-JFL, OK-KFM, OK-KFN, OK-KFO, OK-KFP).
Xerez Club Deportivo

Xerez Club Deportivo, S.A.D. je španielsky futbalový klub so sídlom v Jerez de la Frontera, Andalúzia. Bol založený 24. septembra 1947 a v sezóne 2009/10 hrá po prvýkrát španielsku najvyššiu futbalovú súťaž, "Primera División".
Hráči klubu.
Súčasná zostava:
Kvark b

Kvark b (iné názvy: spodný kvark, kvark bottom, krásny kvark, kvark s krásou; po angl. "bottom quark") je kvark tretej generácie s elektrickým nábojom -(1/3) e. Hoci všetky ostatné kvarky sú opísané podobným spôsobom teóriou kvantovej chromodynamiky, kvark b má vysokú hmotnosť (okolo 4 GeV, približne 4x viac ako hmotnosť protónu) v kombinácii s nízkymi hodnotami z CKM matice, konkrétne Vub a Vcb, vďaka čomu ho možno relatívne jednoducho identifikovať experimentálne použitím techniky B-tagging. Pretože na zachovanie CP symetrie sú potrebné tri generácie kvarkov, mezóny obsahujúce kvark b sú častice, ktoré sú najvhodnejšie na vyšetrenie fenoménu, čo sa deje v experimentoch BaBar a Belle. Kvark b je tiež významný tým, pretože je produktom skoro všetkých rozpadov kvarkov t a častý rozpadový produkt hypotetickej častice, Higgsovho bozónu, ak je dostatočne ľahký.
Kvark b bol objavený vo Fermilabe v roku 1977. Pri jeho objave bolo vynaložené značné úsilie mnohými fyzikmi častíc pomenovať ho "krásny" a druhý kvark ako "pravdivý". Kvarky boli nakoniec pomenované ako "top" a "bottom".
Kvark b sa môže rozpadnúť na kvark u alebo kvark c pomocou slabej interakcie. Oba tieto rozpady sú zakázané CKM maticou, čo určuje čas životnosti väčšiny častíc b (~10−12 s) o niečo vyšší ako čas životnosti častíc c (~10−15 s), ale nižší, ako pri časticiach s (10−10 – 10−8 s).
Ľubické Kúpele

Ľubické Kúpele bola obec v Kežmarskom okrese pri obci Ľubica, ktorá bola vysťahovaná pri tvorbe Vojenského obvodu Javorina v roku 1952, ktorý vznikol zlúčením obcí Blažov a Ruskinovce a z častí katastrálnych území ďalších 22 prevažne spišských obcí. 
Pri vzniku vojenského obvodu bola táto obec dvakrát násilne vysťahovaná, ale de iure nezanikla, pretože jej katastrálne územie nebolo celé pojaté do vojenského obvodu (§ 2 ods. 1 zákona č. 169/1949 Sb.). Pri rušení vojenského obvodu k 1. 1. 2011 bolo katastrálne územie Ľubické Kúpele pričlenené k obci Ľubica.
Výška: